Հավելված

Կապան համայնքի ավագանու

 24  մարտի 2022թ N Ա որոշման

**ՀԱՇՎԵՏՎՈՒԹՅՈՒՆ**

 **ՀՀ Սյունիքի  մարզի Կապան համայնքի Կապան  քաղաքում**

**իրականացված բնապահպանական ծրագրի մասին**

 «Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքով սահմանված ծրագրի (այսուհետ՝ Ծրագիր) անվանումը՝ **Կապան քաղաքի Վաչագան գետի վրա ջրավազանի կառուցում։**

**Ա) ԾՐԱԳՐԻ ՀԱԿԻՐՃ ՆԿԱՐԱԳՐՈՒԹՅՈՒՆԸ**

**Ծրագրի իրավական հիմքերը** (նշել համայնքի ավագանու որոշման և ՀՀ պետական բյուջեի մասին օրենքի ամսաթիվը և համարը)**՝**Կապան համայնքի ավագանու 2020 թվականի հուլիսի 14-ի N 83-Ա որոշում և 2020 թվականի դեկտեմբերի 10-ի 489-Ն օրենք:

**1. Ծրագրի սկիզբը և ավարտը՝** շինարարական աշխատանքների սկիզբը՝ 01.10.2021թ, ավարտը՝ 01.12.2021թ:

**2. Ծրագրի նախագծային արժեքը՝** 37 629,66 հազ. դրամ, որից 36 531,660 հազ. դրամ ՀՀ 2021 թվականի պետական բյուջեի միջոցների հաշվին, 1098,0 հազար դրամ համայնքի բյուջեից տրամադրվել է նախագծանախահաշվային փաստաթղթերի պատվիրման և փորձաքննության համար։

**3. Համայնքի առկա խնդիրները և նախնական վիճակի նկարագրությունը՝** Կապանը Հայաստանի Հանրապետության լեռնահանքային արդյունաբերական կենտրոններից մեկն է: Պղնձի և բազմամետաղային հանքավայրի երկարամյա շահագործումը, շրջակա տարածքներում իրականացված և իրականացվող երկրաբանահետախուզական աշխատանքները, խոշոր պոչամբարների առկայությունը, հին հանքախորշերի փլուզման վտանգները, սողանքային ակտիվությունը, ժամանակին կատարված տարածքի անտառների անկանոն հատումները, քաղաքի միջով անցնող և խոշոր բեռնատարների երթևեկությամբ ծանրաբեռնված միջազգային ավտոմայրուղին քաղաքի բնության և բնակչության առողջության համար էկոլոգիական մեծ ռիսկեր են պարունակում:

Կապանի միջով հոսող Վաչագան գետը սկիզբ է առնում Խուստուփ լեռան հյուսիս-արևելյան լանջերից։ Վաչագան գետի երկարությունը 11 կմ է։

Գետը հոսում է քաղաքի կենտրոնով, և թվում է, թե հենց դրանով ապահովված կլինի քաղաքի յուրահատուկ գեղեցիկ տեսքը, սակայն գետը լցված աղբը, քարերն ու ավազը այլ տեսարան են ստեղծում։ Այսինքն, Կապան համայնքի շրջակա միջավայրի և բնակչության առողջության պահպանման 2021 թվականի ծրագրի բնապահպանական մասի խնդիրը Վաչագան գետի ներկայիս աղտոտված վիճակն է։ Ներկայիս վիճակը շտկելու, գետը մաքրելու և մաքուր տեսքը պահպանելու նպատակով համայնքը նախատեսում է Վաչագան գետի վրա կառուցել ջրավազան։

**4. Ծրագրի նպատակը՝** Նպաստել ջրային ռեսուրսների պահպանությանը՝ Վաչագան գետի վրա ջրավազանի կառուցմամբ, որտեղ կհավաքվեն գետի բերած աղբը, քարերը, ավազն ու ճյուղերը՝ հունի հետագա աղտոտումն ու բարձրացումը կանխելու համար։

**Ծրագրով հաստատված ուղղակի արդյունքները՝** ջրավազանի առկայություն, ջրավազանի վրա ցանցի առկայություն, որտեղ կհավաքվի աղբը, գետի մաքրելու անհրաժեշտության նվազում, գետի հունի բարձրացման ռիսկի նվազեցում։

**Վերջնական ակնկալվող արդյունքները՝** ջրավազանի առկայություն, մաքուր եւ անվտանգ գետ:

**5. Ծրագրի շահառուները՝**Ծրագրի շահառուներն են Կապան համայնքի բնակչությունը՝ 44362 մարդ և այցելուները՝ ոչ պաշտոնական տվյալներով տարեկան 10000 մարդ:

**6. Ծրագրի շրջանակում նախատեսված միջոցառումները և դրանց ընտրության հիմնավորումները՝** նախատեսվում է կառուցել ջրավազան, որի վրա կտեղադրվի ցանց, որտեղ կուտակված աղբը պարբերաբար կհեռացվի։ Ջրավազանի կառուցման անհրաժշետությունը պայմանավորված է գետի աղտոտված վիճակով։

**Բ) ԾՐԱԳՐԻ ԻՐԱԿԱՆԱՑՈՒՄԸ**

**1. Ծրագրի իրականացման փաստացի արժեքը՝** 34 145,76 հազ. դրամ, որից 33 047,76 հազ. դրամ ՀՀ 2021 թվականի պետական բյուջեի միջոցների հաշվին, 1098,0 հազար դրամ համայնքի բյուջեից տրամադրվել է նախագծանախահաշվային փաստաթղթերի պատվիրման և փորձաքննության համար, համաձայն տեղեկանքի։

**2. Ծրագրի փաստացի շահառուները՝**Ծրագրի շահառուներն են Կապան համայնքի բնակչությունը՝ 44362 մարդ և այցելուները՝ ոչ պաշտոնական տվյալներով տարեկան 10000 մարդ:

**3. Ծրագրի շրջանակում իրականացված միջոցառումները՝** կառուցվել է ջրավազան, որի վրա տեղդարվել է ցանց, որտեղ հավաքվում են գետաբերուկները։ Քանդվել է 3,55 խմ պատ, անցքերում տեղադրվել ամրան՝ 0,197տ, գետի հունը մաքրվել աղբից՝ 1100,0 խմ, իրականացվել բետոնե նախապատըրաստական շերտ՝ 7,02 խմ, միաձույլ ե/բ հենապատեր՝ 114,041 խմ, մոնտաժվել և ապամոնտաժվել ՖԲՍ բլոկներ՝ 28 հատ, խողովակաշարի անցկացում պողպատե խողովակներից՝ 4,5 մ, մետաղական բազրիք՝ 0,347 տ, իրականացվել պողպատե խողովակների և հարթ թիթեղների ներկում հակակոռոզիոն լաքով՝ 57,63 քմ։

**4. Ծրագրի իրականացնողները և աջակցողները՝**  ծրագիրն իրականացվել է Կապանի համայքնապետարանի կողմից, շինարարական աշխատանքները կատարվել է Կապանի Նորոգշին ՍՊԸ-ի կողմից, հեղինակային հսկողությունը՝ Ջի Էմ Բի Գրուպ ՍՊԸ-ի կողմից, տեխնիկական հսկողությունը՝ Որակյալ գործ ՍՊԸ-ի կողմից, այլ շահագրգիռ կազմակերպություն՝ Կապանի կոմունալ ծառայություն ՀՈԱԿ։ Աշխատանքների վերահսկվել են ՀՀ ՔՏՀԱՏՄ Սյունիքի տարածքային բաժնի և Կապանի համայնքապետարանի աշխատակազմի աշխատակիցների կողմից։

**5. Ծրագրի փաստացի վերջնական արդյունքների նկարագրությունը՝**գետը մաքուր և անվտանգ պահելու համար նախատեսված ջրավազանի առկայություն:

**6. Հաշվետվության հրապարակումը՝**02 փետրվար 2022թ:

***Կապան համայնքի ղեկավար Գևորգ Փարսյան***